 Si wanaagsan ayuu runtii noogu dhacay kulamada aannu la yeelanay dadkaas kala duwan oo dhan, markii dambena waxa aan magaalada Washington uga gudbay dhinaca New York, halkaas oo aan kula kulmay madax ka mid ah Qarammada Midoobay, ujeeddada socdaalkuna waxa ay ahayd in aan marka hore bulshadeenna kala qaybgalo xuska xafladihii 18 May, isla markaana u xoojin lahayd xidhiidhka innaga dhexeeya innaga Somaliland iyo waddamadaas Ingiriiska iyo Maraykanka aan soo marnay, dhinac walba, haddii ay tahay dhinaca dhaqaalaha, siyaasadda iyo iskaashiga intaba sidii aynu u xoojin lahayn. 